इस बार 2 कलाकारों को मिलेगा जयवंती सम्मान
अब तक 8 पूर्व छात्रों को दिया जा चुका सम्मान
भास्कर सवांददाता | बैतूल
जेएच कॉलेज मप्र के सरकारी कॉलेजों में इकलौता कॉलेज है, जो अपने स्तर पर ख्याति हासिल करने वाले पूर्व छात्रों को जयवंती सम्मान से सम्मानित करता है। इस वर्ष 2016 का यह सम्मान बैतूल से वालीवुड में मुकाम हासिल करने वाले दो पूर्व छात्रों को दिया जाएगा। यह कार्यक्रम 4 मार्च को स्नेह सम्मेलन के दौरान किया जाएगा। कॉलेज के समन्वयक डॉ. एसबी हसन के मुताबिक कॉलेज की यह अनूठी पहल है।
अब तक इन्हें मिला सम्मान
2005 में पहला सम्मान अंतरराष्ट्रीय कवि स्व. नीरज पुरी को, 2006 में सैन्य अधिकारी हर प्रसाद राठौर, 2007 में रामराव नागले, अंतरराष्ट्रीय खिलाड़ी दिनेश जोशी, 2008 में डॉ. सतीश खंडेलवाल, 2011 में आनंद पांडे, 2015 में रामजी श्रीवास्तव, गोविंद श्रीवास्तव को दिया गया।
12 साल पहले हुई शुरुआत
18 एकड़ जमीन दान देने वाली मां जयवंती हॉक्सर के नाम से जयवंती सम्मान की शुरुआत 2005 में हुई। सम्मान कॉलेज के उन्हीं विद्यार्थी को देते है जिन्होंने कॉलेज की प्रतिष्ठा को राज्य, राष्ट्र और अंतरराष्ट्रीय स्तर पर पहुंचाई है।
आशुतोष दुबे
बीकाम किया। कालेज छात्र के रूप में विश्वविद्यालय एवं पश्चिम क्षेत्रीय अंतर विश्वविद्यालयीन नाट्य प्रतियोगिताओं में अभिनय एवं निर्देशन का सिक्का जमाया। टीवी सीरियल में अभिनय किया। अल्प आयु में ही मुम्बई महानगरी में फिल्म तथा टेलीविजन के क्षेत्रों में सशक्त उपस्थिति दर्ज कराई।
अविनाश देशपांडे
बीएससी की परीक्षा वर्ष 1978 में उत्तीर्ण की। रंगशाला के अभिनेता के रूप में वर्ष 1987 में बर्लिन (जर्मनी) नाट्य समारोह में भाग लिया एवं यूरोप के विभिन्न देशों एवं शहरों में नाटकों का मंचन किया। पिछले तीन दशकों से एक अभिनेता के रूप में चालीस नाटकों में अभिनय कर चुके है। 30 नाटक का निर्देशन भी किया है।
बैतूल का नाम रोशन करने वाले इन एक्टर को मिलेगा सम्मान
प्रतिभा सम्मान
hin_Deva hin_Deva mai_Deva hin_Deva hin_Deva bho_Deva hin_Deva hin_Deva awa_Deva hin_Deva mar_Deva hin_Deva hin_Deva mai_Deva